ΤΟ NETFLIX ΠΑΡΟΥΣΙΑΖΕΙ
ΑΡΧΕΣ ΤΟΥ 15ου ΑΙΩΝΑ
Πού πηγαίνεις, φίλε μου;
Σέρνεσαι στη λάθος κατεύθυνση.
Ο άνεμος που νιώθεις έρχεται από την Αγγλία.
Η Σκωτία είναι από κει.
Άρχοντές μου.
Χίλια συγγνώμη που σας έκανα να περιμένετε.
Ξέρω ότι έρχεστε από μακριά και είστε ταλαιπωρημένοι.
Εύχομαι να καταλάβετε ότι αυτή η εμφύλια διαμάχη
με τρώει μέρα νύχτα.
Καταλαβαίνω ότι...
η μάχη με τους Σκωτσέζους επαναστάτες ήταν σκληρή.
Ήταν, άρχοντά μου.
Χάσαμε περίπου 300 άντρες.
Χότσπερ, ηγήθηκες της επίθεσης.
Πιάσατε αιχμαλώτους;
Πολλούς.
-Είναι καθ' οδόν; -Όχι.
Γιατί έτσι; Γιατί δεν τους φέρατε απευθείας σε μένα;
Γιατί δεν πληρώσατε τα λύτρα για τον ξάδερφο Μόρτιμερ;
Πιο δυνατά, μικρέ.
Είμαι γέρος.
Τα αυτιά μου είναι γεμάτα τρίχες.
Ουαλοί επαναστάτες κρατούν τον ξάδερφο Μόρτιμερ.
Γιατί αρνείστε να πληρώσετε τα λύτρα;
Αρνούμαι να πληρώσω τα λύτρα, γιατί δεν θεωρώ τον Μόρτιμερ φυλακισμένο.
Τον θεωρώ προδότη.
Συντάχθηκε με τους Ουαλούς επαναστάτες.
Πρόδωσε την Αγγλία και είναι εχθρός μου,
άρα και δικός σου.
Συμφωνείς με την περίληψή μου, νεαρέ Χότσπερ;
-Όχι. -Γιε μου...
Τα θεωρώ φλυαρίες ενός τρελού, γέρου δαίμονα.
Χάρι, σταμάτα, σε παρακαλώ.
Άσ' τον να μιλήσει.
Θέλω να τον ακούσω.
-Άρχοντά μου... -Είναι φλυαρίες ενός γέρου
που έχει διαποτιστεί τόσο με κακία και δυσπιστία
που δεν ξεχωρίζει πια το σωστό
και δεν βλέπει πέρα από τους τοίχους του άθλιου παλατιού του.
Η οικογένειά μου σας υπηρέτησε.
Βοηθήσαμε να πάρετε τον θρόνο. Πολεμάμε για εσάς.
Ο ξάδερφος Μόρτιμερ πολέμησε για σας.
Και τώρα, ενώ καταβροχθίζετε αυτό το φτερό κοτόπουλου,
λιώνει σε μια φυλακή δυτικά, περιμένοντας να ακρωτηριαστεί από Ουαλές μάγισσες.
Άρχοντά μου, συγχώρεσε τον γιο μου.
Χρειάζεται ξεκούραση.
Ήρθαμε μόνο να ζητήσουμε τη βοήθειά σου για να ελευθερώσουμε τον Μόρτιμερ.
Όσα κάναμε για εσάς, τα κάναμε για το καλό της Αγγλίας.
Αλλά η γη μας υποφέρει από τον πόλεμο, όσο ποτέ άλλοτε.
Οι Σκωτσέζοι δεν τελείωσαν. Οι Ουαλοί μόλις άρχισαν. Για ποιον λόγο;
Για ποιον λόγο, γέρο;
Ποιος πιστεύεις ότι ευθύνεται γι' αυτό;
Τα κοτόπουλα δεν πετάνε.
Είδα κάποτε ένα.
Πάλευε, κουνώντας τα φτερά του, να περάσει έναν φράκτη.
Και είναι ελεύθερο.
Μα το ίδιο είναι και οι αλεπούδες.
Έχεις δίκαιο, νεαρέ Πέρσι. Σου χρωστάω πολλά.
Χρωστάω ακόμα περισσότερα στην οικογένειά σου.
Μα, αν οι Σκωτσέζοι επαναστάτες αιχμάλωτοί σου
δεν παραδοθούν το ίδιο γρήγορα όσο ταξιδεύουν,
θα σε κρεμάσω από τον λαιμό.
Έγινα κατανοητός, νεαρέ Πέρσι;
Συγχωρέστε μας, Μεγαλειότατε.
Στάζει φαρμάκι το παλικάρι.
Θα με προδώσει. Είμαι σίγουρος.
Μακάρι να ήταν γιος μου.
Χαλ.
Χαλ;
Χαλ.
-Τι είναι; -Ο Φάλσταφ τραυματίστηκε.
Ναι. Βλέπεις;
-Πώς μπήκατε μέσα; -Η πόρτα ήταν μισάνοιχτη.
Δεν ήταν.
Ναι, ήταν μισάνοιχτη.
Δεν ήταν μισάνοιχτη.
Και τότε πώς μπήκαμε;
Με κατηγορείς ότι έβγαλα μυστικό κλειδί;
Ναι.
Ο Φάλσταφ τραυματίστηκε, Χαλ. Θα το φροντίσεις;
Όχι.
Να πάρει.
Μεγαλειότατε.
Σε περιμένει ένα κέρμα για ανταμοιβή.
Δεν θέλω το κέρμα σου.
Θέλω την ακλόνητη πίστη σου από δω μέχρι τη Μεγιδδώ.
Αυτήν την έχεις ήδη.
Είσαι εύκολος διαπραγματευτής.
Χαραμίζεις καλό κρασί.
-Το κρατώ καθαρό. -Δώσε.
Φαίνεται πολύ καυτό.
Κάν' το.
Πρίγκιπα Ερρίκο.
Ποιος είσαι;
Ήρθαμε από τη βασιλική αυλή. Θέλουμε να σου μιλήσουμε ιδιαιτέρως.
Για τι πράγμα;
Ιδιαιτέρως, άρχοντα.
Ιδιαιτέρως, στο κέντρο του Λονδίνου;
Να κάνω χαμό και να ζητήσω ένα πλήθος να μας καλύπτει τα αυτιά;
Σας παρακαλώ, άρχοντα.
Τι είναι;
Ο πατέρας σας, ο Μεγαλειότατος...
Ο πατέρας, η Αυτού Εξοχότης Βασιλιάς Ερρίκος, είναι άρρωστος.
Ζητά να σας δει.
Σου προτείνω να επιστρέψεις στο παλάτι
και να του πεις ότι το αίτημά του αγνοήθηκε πλήρως.
Με διέταξαν να παραδώσω το μήνυμα με μεγάλη σπουδή.
Να του πεις ότι και η σπουδή αγνοήθηκε πλήρως.
Κυρία μου, ώρα να πηγαίνετε.
Γιατί;
Έχει ξημερώσει. Βλέπετε;
Εκεί. Η μέρα ξεκίνησε.
Ίσως τη χάσετε.
Σηκωθείτε. Πρέπει να φύγετε.
Έτσι μπράβο.
Σηκώστε τα χέρια.
Πολύ καλά.
Πρέπει να φτιάξεις την πόρτα.
Τι είναι;
Επίσκεψη στον πατέρα σου.
Φύγε.
Αν ο πατέρας σου είναι όντως
τόσο άρρωστος που ζητά την παρουσία σου,
τότε πρέπει να τον επισκεφτείς.
Καλύτερα να μετανιώσεις για κάτι που έκανες
παρά για κάτι που δεν έκανες.
Αν ο πατέρας σου είναι άρρωστος, όπως κι αν νιώθεις γι' αυτόν,
πρέπει να τον επισκεφτείς.
Αλλά...
δεν το λέω από ανησυχία για την υγεία του βασιλιά μας,
αλλά κυρίως από φόβο για το μεθύσι που θα ρίξεις,
αν δεν τον επισκεφτείς, κι αυτός πεθάνει,
χωρίς να έχεις ξεπληρώσει το χρέος σου.
Φοβάμαι ότι αυτό το μεθύσι θα ντροπιάσει ακόμα κι εμένα.
Κάν' το.
Δεν έχω τίποτα άλλο να προτείνω.
Αν και κατανοώ την οικονομική στενωπό,
αναρωτιέμαι αν η διαφθορά των Λολλάρδων
κρύβεται πίσω από την πρόταση
να επωμιστεί η Εκκλησία το βάρος ενός φόρου που θα απαλύνει προβλήματα
που δεν προκάλεσε η Εκκλησία.
Μεγαλειότατε.
Ο Ερρίκος, Πρίγκιπας της Ουαλίας.
Υιέ μου.
Πέρασε.
Νιώθω τη ζωή μου να πλησιάζει στο φυσικό της τέλος
και ακόμα και τώρα πρέπει να εμφανίζομαι πιο υγιής από σένα.
Ήρθε η ώρα να εξετάσουμε
το ζήτημα
της διαδοχής μου.
Δεν θα γίνεις βασιλιάς.
Αν και είσαι ο μεγαλύτερος γιος μου,
για λόγους που όλοι βλέπουμε
και μυρίζουμε,
δεν θα κληρονομήσεις το στέμμα.
Δεν το επεδίωξα.
Αυτό το προνόμιο και αυτή η ευθύνη
θα ανήκει στον αδερφό σου, τον Τόμας.
Είναι μαλθακός, μα πρόθυμος.
Θα οδηγήσει τον στρατό μου ενάντια στον νέο προδότη, Χάρι Πέρσι.
Υποθέτω ότι τα νέα αυτά δεν σε εκπλήσσουν ούτε σε απογοητεύουν.
Είναι καθήκον μου ως βασιλιάς
και ως πατέρας
να σου το πω ευθέως.
Πότε θα πολεμήσεις;
Αναχωρώ αύριο.
-Μέχρι το σαββατοκύριακο θα γίνει μάχη. -Δεν χρειάζεται μάχη.
Αυτές οι έριδες δεν σε αφορούν.
Είπα...
αυτά που σε κάλεσα να ακούσεις.
Φύγε τώρα.
-Υψηλότατε. -Σταμάτα.
Λόρδε Ντόρσετ.
Είναι έτοιμοι οι άντρες σου;
Μάλιστα, άρχοντά μου.
Πολύ καλά.
Πες μου για τις προετοιμασίες.
Άρχοντά μου.
Γιατί ήρθες;
Δεν θα αφήσω αυτό το χάος να εξαπλωθεί.
Ήρθα να το σταματήσω.
Είναι δική μου μάχη.
Αν το κάνω με τον τρόπο μου, δεν θα υπάρξει μάχη.
Εσύ. Έλα εδώ.
Μάλιστα.
Δεν έχεις θέση εδώ.
Παρέδωσε το εξής μήνυμα στον Πέρσι Χότσπερ.
Πες του ότι ο Πρίγκιπας Ερρίκος τον προκαλεί να το λύσουν μεταξύ τους.
Αυτός κι εγώ.
Θα πολεμήσουμε αντί των στρατών μας.
Μάλιστα, άρχοντα.
Ποιος νομίζεις ότι είσαι;
Δεν σου είμαι τίποτα.
Θα τον πολεμήσω.
Και θα τον νικήσω.
Φυσικά, γιε μου.
Μα δεν μπορεί να γίνει.
Ο πρίγκιπας δεν μιλά εκ μέρους του πατέρα του.
Είσαι πρόθυμος να πολεμήσεις, γιε μου.
Και θα το κάνεις.
Θα πολεμήσουμε δίπλα σου.
Θα τους κάψουμε.
Θα καταστρέψουμε το βασίλειο του Ερρίκου.
Δεν έχεις θέση εδώ.
Δεν ξέρεις από πόλεμο, Τόμας.
-Ξέρω. -Όχι, δεν ξέρεις.
Σε στρατολόγησε η τρέλα του πατέρα μας
σε πολέμους που δεν χρειάζεται να πολεμήσεις.
Αυτοί οι άνδρες δεν είναι εχθροί μας.
Ο πατέρας μας τους έκανε.
Τότε γιατί είσαι εδώ;
Δεν εγκρίνεις τον σκοπό μας,
αλλά κρίνεις αναγκαίο να με επισκιάσεις.
Δεν το κάνω, για να σου πάρω τη δόξα.
Το κάνω, για να σου σώσω τη ζωή.
Με συγχωρείτε, άρχοντες.
Ο αγγελιοφόρος μας γύρισε από τους επαναστάτες.
Αρνήθηκαν την προσφορά του Πρίγκιπα Ερρίκου.
Θέλουν μάχη.
Πού είναι ο Ερρίκος;
Ήρθα να τον πολεμήσω εγώ.
Όχι.
Η προσφορά του έτυχε άρνησης.
Η προσφορά του εξετάστηκε ξανά.
Είπα όχι!
Γιατί γαβγίζει το σκυλάκι;
Πού είναι το μεγάλο σκυλί;
Θα γίνει.
Εδώ είμαι με τον μπουρδελιάρη βλάκα.
Δεν χρειάζεται να γίνει μάχη, Πέρσι.
Ο πατέρας μου σύντομα θα πεθάνει. Μαζί με τα παράπονα σας.
Μη φοβάσαι τη μικρή μας διαμάχη, νεαρέ Χαλ.
Υπόσχομαι να το τελειώσω γρήγορα.
Ο πατέρας σου...
είναι η μάστιγα της Αγγλίας.
Έλα, μεγάλο σκυλί.
Κάποια μέρα αυτό θα είναι το κεφάλι σου.
Θα το πετάξουν στα πόδια ενός άνδρα που θα μπορούσε να είναι αδερφός σου.
Έλα μαζί μου, Τόμας. Σε παρακαλώ.
Φύγε από τη μάχη.
Αφού μου έκλεψες το πολύτιμο κρανίο;
Γι' αυτό θα μιλάνε αύριο.
Ήταν η δική μου μάχη.
Θα συμβόλιζε την κυριαρχία μου.
Αντ' αυτού τώρα...
συμβολίζει μόνο αυτό το κεφάλι.
Το γαμημένο κεφάλι.
Στην άκρη.
Τζον.
Στρίβε.
Ίσως θέλεις να δεις τον καλοστεκούμενο φίλο σου.
Φαίνεται να έχει πάρει την κάτω βόλτα.
Μπιλ.
Πάλι ξέρασε.
Γεια σου, φίλε.
Έχω δει πολλούς στην κατάστασή σου.
Το έχω περάσει κι εγώ πολλές φορές.
Από όλη μας τη χαρά για το κουράγιο και την ανδρεία,
τίποτα δεν στιγματίζει πιο ανεξίτηλα την ψυχή από τον φόνο.
Ποτέ μου δεν αισθάνθηκα πιο αχρείος από το να είμαι νικητής σε μάχη.
Η έξαψη της μάχης ξεθωριάζει γρήγορα.
Αυτό που παραμένει για πολύ ακόμα είναι πάντα άσχημο.
Ποτέ ξανά, λέω.
Σταμάτα να μιλάς, γέρο.
Σταμάτα να μιλάς.
Δεν θα σταματήσω να μιλώ ποτέ, Χαλ.
Ποτέ.
Ποτέ των ποτών.
Έξω.
Άρχοντά μου.
Τι συμβαίνει;
Ένα πολύ επείγον ζήτημα.
Βιάσου, τότε.
Σε παρακαλώ, άρχοντά μου. Αφορά τον πατέρα σου.
Πεθαίνει.
Τα έχει φάει τα ψωμιά του.
Περίμενε έξω.
Αναμφίβολα...
ο πατέρας σου έφερε πολλούς μπελάδες στο βασίλειο.
Φοβάμαι το χάος που θα ξεσπάσει εν τη απουσία του.
Η Αγγλία χρειάζεται βασιλιά.
Πιστεύω ότι τα συναισθήματά σου
που σε τράβηξαν μακριά του
είναι ακριβώς αυτά που χρειάζονται για τη διακυβέρνηση της χώρας.
Πρέπει να γίνεις βασιλιάς.
Γιατί μου το λες αυτό;
Μίλα στον Τόμας.
Δεν θα γίνει ο νέος σου βασιλιάς;
Φοβάμαι ότι είναι αδύνατον.
Ο αδερφός σου σκοτώθηκε στην Ουαλία.
Αφού νίκησες τον Πέρσι Χότσπερ,
ο νεαρός Τόμας εκστράτευσε δυτικά.
Εκεί βρήκε το τέλος του.
Λένε ότι πολέμησε γενναία.
Πού είναι;
Πού είναι το τέρας;
Άφησέ τον.
Χρειάζεται ξεκούραση.
-Θα την έχει σύντομα. -Πεθαίνει.
Φύγε.
Νιώθεις το κρύο;
Κακόμοιρε.
Χαλ.
Πρέπει να γίνεις βασιλιάς, Χαλ.
Σε παρακαλώ.
Πρέπει να γίνεις βασιλιάς, Χαλ.
Δεν ξέρω τι έχω κάνει.
Δεν ξέρετε τι θα γίνετε.
Οπότε, σας προσφέρω αυτό,
την πιο ευλογημένη ανακούφιση,
την πιο φοβερή δυστυχία.
Θα υπομένετε την προσβολή να με υπηρετείτε,
τον ξεροκέφαλο υιό που τόσο κοροϊδεύετε.
Να ξέρετε ότι τώρα θα σας επιβλέπει ένας τελείως διαφορετικός βασιλιάς.
Τι γίνεται;
Ποιος είσαι;
Εγώ.
Ποιος είσαι;
Τι δουλειά έχεις εδώ;
Μόλις τώρα δεν με ξύπνησες από αυτή;
Σήκω αμέσως από το κρεβάτι.
Ποιος είσαι;
Πού είναι ο Χαλ;
Το κατάλυμα και το περιεχόμενό του ανήκουν στον Βασιλιά της Αγγλίας.
Το καταπατείς. Σε διατάζω να το εκκενώσεις.
Σε ποιον Βασιλιά της Αγγλίας;
Αμήν.
Ζήτω ο Βασιλιάς Ερρίκος.
Βασιλιάς Ερρίκος!
Ο Βασιλιάς Βεντσέσλαος της Βοημίας
παρουσιάζει το δώρο του στον Βασιλιά Ερρίκο της Αγγλίας.
Εις έτη πολλά και καλά.
Όμορφο.
Σίγουρα όλοι ξέρετε
πως είναι μαζί μας, η μικρή μου αδερφή, η Φιλίπα.
Η Βασίλισσα της Δανίας.
Ευγνωμονώ αυτή και τον σύζυγό της,
τον καλό Βασιλιά Έρικ, που ταξίδεψαν τόσο δρόμο.
Θα ήθελα να δεχθείς αυτό το βάζο, αγαπητή μου.
Η ομορφιά του να εκφράζει την ομορφιά σου, που εκφράζει την ομορφιά της Αγγλίας.
Ευχαριστώ, άρχοντά μου.
Ο Γαληνοτάτος Δόγης της Δημοκρατίας της Βενετίας
παρουσιάζει αυτό το δώρο προς τιμήν σας.
Λέει ότι είναι ένα πουλί από την Κωνσταντινούπολη.
Πουλί; Νεκρό φαντάζομαι.
Μου επιτρέπετε, άρχοντά μου;
Αφύσικες μηχανικές από την άκρη της Χριστιανοσύνης.
Ένα θαύμα.
Αυτό ανήκει στον ξάδερφό μου, Κέιμπριτζ.
Από όλους στο τραπέζι, σε γνωρίζω περισσότερο καιρό.
Σε γνωρίζω περισσότερο καιρό από ό,τι την αδερφή μου.
Μεγαλώσαμε μαζί. Είσαι σαν μεγάλος αδερφός.
Σου ταιριάζει να έχεις αυτό το μαγικό πουλί.
Ελπίζω η μαγεία του να μην είναι μαύρη και ανίερη.
Από τον Δελφίνο,
υιό της Αυτού Μεγαλειότητας, Καρόλου, Βασιλιά της Γαλλίας.
Μια μπάλα.
Δεν υπάρχει συνοδευτικό μήνυμα από τον Δελφίνο;
Όχι, άρχοντα μου.
Θα το κρατήσω το δώρο αυτό.
Εστάλη μόνο για μένα.
Για το παιδί που ήμουν κάποτε.
Η μπάλα είναι προσβολή προς εσένα και το βασίλειο.
Πρέπει να απαντήσεις.
Θυμάσαι πώς σκότωνα την ώρα μου και περνούσα τη μέρα μου, ως πρίγκιπας;
Σε ενσυνείδητη στέρηση.
Έπινα και χαζολογούσα.
Δεν υπάρχει αλήθεια σε αυτό το αστείο;
Αν ο Δελφίνος θέλει έναν παροξυσμό από μένα, γιατί να του τον δώσω;
Δεν θα ήταν επίδειξη άθλιας οξυθυμίας,
αν απαντούσες δυναμικά σε μια τέτοια προσβολή.
Θα ήταν επίδειξη δύναμης.
Εκτιμώ τη δυσφορία σου, Ουίλιαμ,
αλλά η δύναμή μου δεν έγκειται στο να χτυπιέμαι πάνω κάτω σε κάθε σπόντα,
λες και είμαι ένα ανίερο, μηχανικό πουλί.
Αυτό έχει νόημα. Αυτό είναι που επείγει.
Η εμφύλια διαμάχη μάς έχει κατακάψει.
Ο πόλεμος είναι πολυδάπανος όσο τίποτα άλλο.
Η διαμάχη πρέπει να λήξει.
Θα λήξει με συμφιλίωση.
Θα συγχωρήσουμε τους εχθρούς μας.
Θα πληρώσουμε τα λύτρα του Μόρτιμερ, για να γυρίσει από την Ουαλία.
Θα γράψω κάθε χάρη με τα ίδια μου τα χέρια.
Να ξέρουν ότι είναι τα προσωπικά μου συναισθήματα.
Να ξέρουν αυτοί οι άντρες ότι ήταν εχθροί του πατέρα μου και όχι δικοί μου.
Φυσικά, άρχοντά μου.
Πώς τη βρίσκεις αυτή την στρατηγική;
Οι μεγάλες μεταρρυθμίσεις θεσπίζονται με αλλαγή καθεστώτος.
Αν έτσι θέλεις να προχωρήσεις,
εντάξει, άρχοντά μου.
Τώρα είναι η ώρα να γίνει.
Συμφιλιώθηκες με τον πατέρα μας, πριν τον θάνατό του;
Δεν υπήρχε λόγος για συμφιλίωση.
Έκανε ανείπωτο κακό στο βασίλειο.
Ο θάνατός του θα φέρει ηρεμία.
Δεν ρωτώ για το βασίλειο.
Κι εσύ;
Θέλω να σταματήσει αυτή η αναταραχή.
Δες το χτεσινό τραπέζι.
Τα πρόσωπα των ανδρών που κάθονταν.
Νιώθω την ηρεμία στην οποία αναφέρεσαι.
Πιστεύω ότι σου εύχονται το καλύτερο.
Βλέπω, όμως, ότι έχουν και τα δικά τους βασίλεια στο μυαλό τους.
Καταλαβαίνεις τι λέω;
Λείπω πολλά χρόνια και τώρα επιστρέφω στη Δανία.
Αλλά, από τον χρόνο μου στην αυλή εκεί, γνωρίζω πώς λειτουργεί.
Κανείς εκεί δεν λέει ποτέ την όλη αλήθεια.
Επίλεξε τα βήματά σου σοφά, αδερφέ.
Αναφέρομαι στην αξίωση του Καρόλου της Γαλλίας
να είναι ο νόμιμος μονάρχης των εν λόγω εδαφών.
Το Σαλικό Δίκαιο λέει ότι δεν υπάρχει διαδοχή,
αν το γαλλικό στέμμα πέσει σε γυναίκα.
Δηλαδή, καμιά αρχή εκ καταγωγής μιας γυναικός δεν δύναται
να περάσει στο τέκνο της.
Ο Σαλικός Νόμος που διέπει τη χώρα των Φράγκων
και συνδέεται με τα εν λόγω εδάφη...
δεν δεσμεύει νομικά ούτε υποστηρίζει
τα εδάφη της Γαλλίας, μα αυτά της Φραγκίας,
η οποία βρίσκεται μεταξύ των ποταμών Έλβα και Ζάαλε.
Ισχυρίζομαι, μετ' αποδείξεως ότι προκύπτει ότι ο Σαλικός Νόμος,
που θεωρεί τη Γαλλική κυριαρχία κλεμμένη από γνήσια καταγωγή...
Τρις, ως ενθυμούμαι, οι Γάλλοι αναφέρθηκαν στον Σαλικό Νόμο ως λόγο
-απαγόρευσης γυναικείας διαδοχής... -Σεβασμιότατε.
Ναι, άρχοντά μου.
Αδυνατώ να καταλάβω αυτήν την ιστορία.
Άρχοντά μου, αμφισβητώ την αξίωση του λεγόμενου Γάλλου βασιλιά
στον θρόνο στον οποίον κάθεται.
Όντως;
Αυτό που με μπερδεύει είναι γιατί μου λες αυτήν την ιστορία.
Άρχοντά μου, θέλω απλώς να στηρίξω την αξίωσή σου στη Γαλλία,
αν χρειαστεί σύντομα να της επιτεθείτε.
Πιστεύεις ότι θα προκύψει σύντομα αυτή η ανάγκη;
Εγώ...
Άρχοντά μου...
Χάριν ετοιμότητας, είναι πάντα σοφό...
Ετοιμότητας;
Αν πάμε σε πόλεμο κόντρα στη Γαλλία, δεν θα είναι λόγω
ενός παλιού, ακατανόητου μαδριγαλίου.
Η Γαλλία ήταν η μακρόχρονη φιλοδοξία του πατέρα σας.
Αν δεν είχε μπλεχτεί στην εμφύλια διαμάχη,
θα πολεμούσε σίγουρα εναντίον της.
Και μετά στην Ιερουσαλήμ.
Στην Ιερουσαλήμ;
Θα πορευτούμε προς την Ιερουσαλήμ;
Και μάλλον θα λεηλατήσουμε την υπόλοιπη Χριστιανοσύνη στο διάβα μας.
Δεν είμαι ο πατέρας μου, Αρχιεπίσκοπε.
Περίμενα αυτό να είχε γίνει σαφές ως τώρα.
Ας συγχωρέσουμε τον αρχιεπίσκοπό μας.
Δεν είναι προικισμένος ρήτορας.
Πράγμα περίεργο, γιατί νόμιζα ότι το ρητορικό ταλέντο
είναι προϋπόθεση για τη θέση.
Γιατί ο Αρχιεπίσκοπος μού μιλάει για πόλεμο με τη Γαλλία;
Είμαστε μάρτυρες μιας αναταραχής που πρέπει να προσέχουμε.
Επικροτώ την αυτοσυγκράτησή σου.
Μετά από τόσα χρόνια συρράξεων,
είσαι κάτι παραπάνω από γιος του πατέρα σου.
Θέλεις να είσαι βασιλιάς για τον λαό.
Πρέπει να επιμείνουμε σε αυτόν τον σκοπό.
Ωστόσο, μην αγνοείς τη διάθεση του λαού.
Τι διάθεση έχει;
Η Γαλλία μάς χλευάζει.
Μοιράζεσαι αυτήν τη διάθεση;
Η διάθεση αυτή είναι μια φαντασία.
Ναι, αλλά δεν σημαίνει ότι δεν έχει αληθινή αίσθηση.
Πού πηγαίνεις;
Αηδιαστικό.
Όχι, δεν πηγαίνουμε στη Βαρέλω.
Πηγαίνουμε.
-Δεν θα σε δεχθεί. -Κι όμως.
-Όχι! -Ναι.
-Όχι. -Ναι!
Δεν είσαι ευπρόσδεκτος εδώ.
Εκτός αν ήρθες να πληρώσεις τα χρωστούμενα.
Σε πλήρωσα.
Με πλήρωσες μια τρίχα από όσα μου χρωστάς.
Το υποθέτω, αφού συνεχίζεις να κλέβεις.
Ψέμματα.
Βασικά, ούτε στην κλεψιά δεν είσαι καλός.
Ψέμματα.
Πώς μπορείς να μου απευθύνεσαι έτσι;
Γιατί είσαι τόσο αγενής με τον άνδρα
που πολύ πιθανόν θα σε πάρει από τη βρωμερή σου ποντικότρυπα;
Ίσως να το ξέχασες.
Οι διασυνδέσεις μου τώρα φτάνουν στην κορυφή του βασιλείου.
Η αυθάδειά σου ίσως να απευθύνεται στον ίδιο τον βασιλιά.
Σκέψου το.
Αναφέρεσαι στον Χαλ;
Πού είναι;
Πού είναι ο Χαλ;
Πού είναι ο βασιλιάς μας;
Λείπει εδώ και βδομάδες. Πού είναι;
Θα έλεγα ότι εσύ ξεχάστηκες.
Θα έλεγα ότι οι χαριεντισμοί σου με τα ανώτατα κλιμάκια του βασιλείου
ίσα που άντεξαν γύρω από τον βρωμερό κουβά του.
Φαίνεται ότι καθάριζες τα ξερατά του πρίγκιπα.
Σκάσε.
Σκέψου το.
Νελ, ο Σερ Τζον είναι άτυχος.
Δεν είμαι.
Βρες κάποιον να πληρώσει για σένα.
Δεν πληρώνω για σένα.
Προσοχή.
Ποιος είσαι;
Ζητά άσυλο για τις πληροφορίες του.
Ίσως και να το ρυθμίσουμε.
Ναι ή όχι; Εσύ δεν είσαι ο βασιλιάς;
Θα το ρυθμίσουμε.
Με έστειλε ο Βασιλιάς της Γαλλίας να σε δολοφονήσω.
Ο ίδιος ο Κάρολος;
Είσαι σίγουρος γι' αυτό;
Από κει ήρθε η διαταγή, ναι.
Από τον Βασιλιά.
Ποια ήταν η διαταγή;
Να σκοτώσω τον Βασιλιά της Αγγλίας.
Πώς;
Με οποιοδήποτε τρόπο.
Υπάρχουν πολλοί τρόπο να σκοτώσεις κάποιον.
Ταλέντο μου είναι...
να σκοτώνω εκεί που δεν το περιμένουν.
Σε μια εποχή όπου προσπαθώ
να φέρω έναν άνεμο αλλαγής και ειρήνης στο βασίλειο,
δεν ενδιαφέρομαι να αρχίσω εχθροπραξίες με κανέναν.
Αυτό είναι πράξη πολέμου.
Κι εμείς επιθυμούμε την ειρήνη, άρχοντά μου,
μα το να αγνοείς μια τέτοια παράτολμη, εχθρική πράξη
θα θεωρηθεί σημάδι αδυναμίας.
Δεν είναι παιχνίδι με την μπάλα. Είναι δολοφονία.
Με θεωρείς αδύναμο, Ανώτατε Δικαστή;
Όχι.
Αναφέρομαι κυρίως στο βασίλειο. Σε αυτό που βλέπει το βασίλειο.
Αυτό που βλέπει το βασίλειο.
Πώς βλέπει το βασίλειο τον προδότη κάτω από τη μύτη μας;
Αν η έχθρα της Γαλλίας εναντίον σου είναι τόσο μεγάλη που στέλνουν δολοφόνο,
θα μαθευτεί στον λαό εδώ κι εκεί.
Θα γίνει γνωστό.
Κι εμείς ανησυχούμε.
Μα η ειρήνη σήμερα θέλει κάτι παραπάνω από αρμονία.
Θέλει δύναμη και σιγουριά.
Αυτά είναι γνωρίσματα που προέρχονται μόνο από σένα,
τον βασιλιά.
Τον βασιλιά μας.
Σημείωσε αυτά τα λόγια...
προς τον Βασιλιά Κάρολο της Γαλλίας.
Ο δολοφόνος που έστειλες
μπορεί μόνο να θεωρηθεί μια ανόητη πράξη πολέμου.
Αν αυτό επιθυμείς,
να το δηλώσεις ξεκάθαρα
και να σταματήσεις να σέρνεσαι δειλά,
όπως επί του παρόντος πράττεις.
Αν επιζητάς τον πόλεμο,
στείλε όλο τον στρατό σου.
Γιατί ένας μόνος και δειλός δολοφόνος
δεν θα ρίξει τον Βασιλιά Ερρίκο Ε' της Αγγλίας,
που τόσο υποτιμάς.
Γέμισέ το με μπάλες κανονιών και στείλ' το στη Γαλλία.
Ποιος είναι;
Ένας Γάλλος.
Θέλει να σας μιλήσει ιδιαιτέρως.
Για τι πράγμα;
Δεν λέει, άρχοντά μου.
Τον ρώτησα, μα δεν απάντησε.
Ο βασιλιάς μου με έστειλε να βρω άντρες που μπορεί να εμπιστευτεί.
Πιστεύει ότι πρέπει να γίνει μια διακριτική συζήτηση.
Τι συζήτηση;
Πιστεύει ότι πρέπει να γίνει συζήτηση για τον νέο βασιλιά της Αγγλίας.
Συναντήθηκα μόνο με τον Λόρδο Γκρέι.
Δεν ξέραμε πού να απευθυνθούμε για αυτά που μας είπαν.
Γνωρίζουμε όλοι μας ότι υπάρχει ένα πρόβλημα.
Το κύρος του βασιλιά μας είναι μικρό.
Ο Γάλλος βασιλιάς σού τα μαθαίνει αυτά;
Δεν είναι ευγνώμων
για την ήπια αντίδραση του νεαρού μας Ερρίκου στην πρόκλησή του;
Ορκίζεται ότι δεν γνωρίζει τον δολοφόνο.
Αρνείται τις κατηγορίες.
Το σχέδιό του απέτυχε.
Φυσικά και νίπτει τα χείρας του.
Σε κάθε περίπτωση,
εξέφρασαν τη βαθιά τους ανησυχία
σχετικά με το ψυχικό σθένος του βασιλιά μας.
Να εμπιστευτούμε τον απεσταλμένο, Κέιμπριτζ;
Έτσι πιστεύω.
Ο Κάρολος θέλει να εκθρονίσει τον βασιλιά μας.
Το θέμα δεν είναι η Γαλλία.
Είναι μια υπενθύμιση μιας μεγαλύτερης, γενικής τρέλας.
Ένα αγόρι που πριν λίγες βδομάδες ήταν ένας μέθυσος αγροίκος
από τους υπονόμους του Λονδίνου τώρα φορά το στέμμα της Αγγλίας.
Τι θα απογίνουμε;
Όταν συγχωρεθούν τα αδικήματα του εμφυλίου,
λες και ήταν απερισκεψίες;
-Όταν οι προδότες... -Ναι, Λόρδε Γκρέι...
Οι ανησυχίες σου είναι επίκαιρες.
Και είναι αμέτρητες.
Κάτι πρέπει να γίνει.
Κάτι θα γίνει.
Αφήστε με μόνο.
Αυτό είναι το βάρος ενός βασιλιά.
Ο βασιλιάς πρέπει να παίρνει αποφάσεις
που κατώτεροι άνδρες δεν θέλουν ή δεν μπορούν να πάρουν.
Ένας βασιλιάς όντως έχει διλήμματα
που οι κοινοί θνητοί ίσως να μην αντιμετωπίσουν ποτέ στη ζωή τους.
Μακάρι να μην ήταν έτσι.
Μα τα προβλήματα...
και μιλώ εκ πείρας,
προβλήματα με τα οποία δεν ασχολείσαι
συνήθως γίνονται κρίσεις.
Έχεις μια ευκαιρία να ενώσεις τη χώρα, Χαλ.
Πραγματικά.
Της έφτιαξες τη διάθεση με μια υπόσχεση.
Η υπόσχεση πρέπει να εκπληρωθεί.
Η υπόσχεση δεν πρέπει ποτέ να αποτελεί ένα τέλος.
Από σήμερα είμαστε σε πόλεμο με τη Γαλλία.
Της έχω δώσει δυο φορές το ευεργέτημα της αμφιβολίας.
Η τρίτη προσβολή δεν θα μείνει αναπάντητη.
Για να πετάξουμε τα γαλλικά ποντίκια από τις φωλιές τους,
θα τους ενημερώσω ότι είμαστε πλέον σε πόλεμο.
Λόρδε Γκρέι.
Κέιμπριτζ.
Σου ζητώ να παραδώσεις το μήνυμα αυτό στη Γαλλία, δεδομένης...
της οικειότητάς σου με τον παραλήπτη του.
Αλλά πιστεύω ότι το πρωί θα είσαι απασχολημένος.
Τίνι τρόπω, άρχοντά μου;
Αύριο θα σας κόψουν τα κεφάλια.
Όχι.
Επέλεξα να σε στείλω ως εμπροσθοφυλακή στην Κόλαση
για τον σημαντικό αριθμό Γάλλων
που θα βρεθούν σύντομα εκεί.
Ήσουν κάποτε φίλος μου.
Είμαι φίλος σου...
ξάδερφε.
Φύγετε.
Τώρα.
Εσύ.
Μείνε.
Εσύ...
φύγε.
Είναι το μαγαζί μου.
Η οικοδέσποινα ας μείνει.
Δεν θα σε ενοχλήσω.
Για να μην ξαναπατήσω αισχρό έδαφος,
ορκίστηκα να μην περπατήσω ξανά.
Αναγνωρίζω ότι σε παραμέλησα, Τζον.
Ένα νέο κεφάλαιο στη ζωή μου άνοιξε, πριν κλείσει το προηγούμενο.
Αυτές οι ανησυχίες αφορούν μόνο εμένα.
Μα το γεγονός ότι αυτή είναι η πρώτη φορά
που έπρεπε να τις εκφράσω δυνατά σε κάθε άλλον
λέει πολλά.
Λέει πολλά για τη μοναξιά της θέσης στην οποία βρίσκομαι.
Για να κατευθύνω τη νυν πορεία μας, βασίζομαι στις συμβουλές ανδρών
την πίστη των οποίων αμφισβητώ κάθε στιγμή.
Κάθε στιγμή που περνά.
Θέλω γύρω μου άντρες που εμπιστεύομαι.
Είμαι εδώ, γιατί είσαι φίλος μου.
Ένας βασιλιάς δεν έχει φίλους.
Ένας βασιλιάς έχει μόνο ακολούθους και εχθρούς.
Συγγνώμη που ο λόγος της επισκέψεώς μου...
φέρει αυτό το θλιμμένο βάρος.
Χαλ.
Θα έρθω μαζί σου.
Ζητώ μόνο μια χάρη ως αντάλλαγμα.
Να τακτοποιήσεις τους λογαριασμούς μου με αυτή την παλιόγρια.
Με αυτήν. Παρακαλώ;
Καλωσορίζουμε αυτούς που ήρθαν τώρα.
Ας είμαστε ενωμένοι με κοινή στάση, σε εγρήγορση.
Μαζί...
θα λυγίσουμε τη Γαλλία.
Μαζί...
θα τη γονατίσουμε.
Υπέρμαχοι όλοι αυτού του σκοπού,
σας παρουσιάζω τον νέο στρατάρχη της εκστρατείας μας.
Σερ Τζον Φάλσταφ.
Η εμπειρία του Σερ Τζον στη μάχη δεν χρειάζεται συστάσεις.
Τον γνωρίζετε.
Κάποιοι από εσάς είχατε την τιμή να πολεμήσετε δίπλα του.
Άλλοι έχετε ακούσει τα κατορθώματά του.
Ενέπλεξα τον Σερ Τζον Φάλσταφ στην εκστρατεία
για έναν βασικό λόγο μόνο:
σέβεται τον πόλεμο
όπως μόνο ο άντρας που είδε την τερατώδη μορφή του μπορεί.
Δεν τον επιθυμεί,
τον αντιμετωπίζει με την άκαμπτη σύνεση
που εσείς και οι άντρες σας ελπίζουν.
Καλώς ορίσατε και σας ευχαριστώ, άρχοντες.
Είστε όλοι ευπρόσδεκτοι.
Πολύ καλά.
Είσαι έτοιμος για αυτό που μας περιμένει;
Δεν είμαστε ποτέ έτοιμοι για ό,τι μας περιμένει.
Στην άκρη!
Πιστεύεις ότι ο Σερ Τζον είναι κατάλληλος
να ηγηθεί της προσπάθειας;
Ο Τζον είναι καλός άνθρωπος.
Θα μας βρουν στη θάλασσα ή μόλις αποβιβαστούμε.
Θα το μάθουμε πολύ σύντομα.
Να ξεκουραστείτε.
Τζον.
Ευχαριστώ.
Για τι;
Που είσαι εδώ.
Μαζί μου.
Είναι ένα μικρό τίμημα
για να κρατήσω μακριά τη βδελυρή Βαρέλω.
Ξεκουράσου κι εσύ, άρχοντα.
Αποβιβαστείτε γρήγορα!
Ελέγξτε κάθε κτίριο.
Κανείς!
Προσέξτε.
-Κανείς εδώ! -Καθαρό.
Εμπρός. Γρήγορα.
Ήρεμα.
Τραβήξτε!
Να κάνουμε έφοδο στο κάστρο.
Θα είναι αιματηρό.
Θα θυσιάσουμε πολλές ψυχές.
Αυτή είναι η φύση του πολέμου. Αιματηρή και άψυχη.
Δεν μπορούμε να ξέρουμε πόσο καλά είναι εφοδιασμένοι πίσω από τα τείχη.
Η πολιορκία ίσως πάρει μήνες.
Φοβάμαι ότι δεν έχουμε τέτοιο περιθώριο.
Όλοι αυτοί οι άνδρες κολλημένοι εδώ θα πεινάσουν και θα αρρωστήσουν.
Σερ Τζον.
Ο πόλεμος είναι...
αιματηρός και άψυχος.
Ναι.
Έφτασε ο Αρχιεπίσκοπος.
Σίγουρα δεν μπορείτε να αράξετε εδώ, μέχρι να αποφασίσουν να βγουν;
Αυτό ακριβώς σημαίνει πολιορκία.
Πόσο μπορεί να διαρκέσει; Δεν ξέρουμε.
Κι αυτό είναι κοινό χαρακτηριστικό της πολιορκίας.
-Δεν θα στείλω τους άνδρες μου στον λόφο. -Γιατί όχι;
Δεν θα θυσιάσω τους άντρες μου τόσο απροκάλυπτα ούτε τόσο κερδοσκοπικά.
Τότε γιατί δεν πάτε απλώς από γύρω;
Αν επιμένουν να κρύβονται στο κάστρο τους, γιατί δεν πάτε απλώς από γύρω;
Είστε ειδήμων της τέχνης του πολέμου.
Πρέπει να πάρουμε την πόλη, Αρχιεπίσκοπε.
Να εδραιώσουμε μια φρουρά εδώ
για τη γραμμή ανεφοδιασμού από την Αγγλία.
Μην ξεχνάς ότι έχω ασφαλίσει αυτήν την εκστρατεία.
Έχω συμφέρον.
Θα με ακούτε.
Όχι σήμερα, Αρχιεπίσκοπε.
Άρχοντά μου.
Παραδόθηκαν.
Η συζήτησή μας δεν έχει πλέον νόημα.
Όπως και η γκρίνια του Αρχιεπισκόπου.
Η μέρα σάς ανήκει.
Σας ζητούμε μόνο να ελευθερώσετε τις γυναίκες και τα παιδιά μας.
Πολλοί πεινάνε, είναι τραυματισμένοι και αρρωσταίνουν.
Με την πλήρη αναφορά του κάστρου, δεν βλέπω λόγο να αρνηθώ το αίτημά σας.
Θα επιβλέψετε απόψε την εκκένωση
και θα αιχμαλωτίσετε τους άντρες σας.
Θέλει να μας καθυστερήσει.
Ποιος θέλει να μας καθυστερήσει;
Μάθαμε ότι ο Δελφίνος είναι καθ' οδόν.
Θέλει να μιλήσει με τον Μεγαλειότατο.
Ξέρουμε τους σκοπούς του;
Ξέρουμε μόνο ότι επιθυμεί συνάντηση.
Ελπίζω να έχει σκοπό να μας επιδώσει την πρόωρη παράδοση του πατέρα του.
Προτείνω ανεπιφύλακτα να αγνοήσουμε τον ερχομό του
και να προχωρήσουμε.
Να εκμεταλλευτούμε την αναστάτωσή τους.
Σερ Τζον, τη συμβουλή σου.
Δεν έχω γνωρίσει ποτέ μου τον Γάλλο πρίγκιπα.
Δεν ξέρω τα κίνητρά του.
Άρχοντά μου.
Είναι εδώ.
Μεγαλειότατε!
Στη μικρή σας νίκη.
Αναρωτιέσαι γιατί ήρθα;
Αναρωτιέσαι;
Δεν ήρθα να σου παραδοθώ,
αν είναι αυτό που ελπίζεις.
Ήρθα να σου περιγράψω
το τέλος σου,
τις φωνές των ανδρών σου
που θα αργοπεθαίνουν.
Κι έτσι, Βασιλιά της Αγγλίας,
δεν φαίνεσαι να επιδιώκεις να κάνεις τη Γαλλία το νέο σου σπίτι.
Να σε βοηθήσω.
Θα χύσω όλο το αίμα απ' το σώμα σου
και θα το θάψω κάτω από ένα δέντρο.
Ένα γαλλικό δεντράκι.
Πολύ νέο και μικρό.
Όπως ταιριάζει στο μυαλό σου, που σκέφτηκε να έρθει εδώ.
Μικρό.
Ίσως και...
Όχι, τα αρχίδια σου θα είναι μεγάλα, σωστά;
Τεράστια αρχίδια.
Τεράστια αρχίδια με μικρό πουλάκι.
Το κλάμα των γυναικών και των παιδιών σου
θα με νανουρίζουν τη νύχτα.
Άκουσες τι είπα;
Ναι.
Ήταν εμπνευσμένο.
Σερ Τζον, έλα μαζί μου.
Καληνύχτα.
Ετοίμασε τους άντρες να φύγουμε.
Μη χάνεις χρόνο.
Γρήγορα!
Ήρεμα!
Γεια σου, μικρέ.
Μη φοβάσαι.
Θέλω να δώσεις ένα δώρο στον βασιλιά σου.
Θα μου κάνεις τη χάρη;
Έτσι μπράβο.
Όχι!
Διπλασίασε τις σκοπιές στα 18 μέτρα τη νύχτα.
Τρεις ώρες κάθε σκοπιά. Να είναι φρέσκοι και σε επιφυλακή.
Να βγάλετε τα μάτια σε όποιον τον πάρει ο ύπνος.
Να κόβετε τη γλώσσα σε όποιον μιλά.
Κι εκτελέστε όλους τους Γάλλους αιχμαλώτους που έχουμε.
Παλουκώστε τα πτώματά τους στην όχθη του ποταμού.
Θα υπακούσω στην πρώτη διαταγή.
Στη δεύτερη...
Αυτή τη μαζική εκτέλεση πρέπει να την κάνεις ο ίδιος.
Τι πράγμα;
Δεν είσαι τέτοιος.
Πώς τολμάς να με αψηφάς;
Δείξε τα συναισθήματά σου εδώ, με μένα.
-Μην τα βγάζεις έξω απ' τη σκηνή. -Με αψηφάς; Είμαι ο Βασιλιάς.
Πού είναι ο παλιός, τρομερός πολεμιστής Φάλσταφ
για τον οποίον ακούσαμε τόσα;
Δεν έβγαλες άχνα, από όταν διασχίσαμε τη θάλασσα.
Λες και είμαι εγώ ο ειδικός της τακτικής,
ο διοικητής και ο σύμβουλος του εαυτού μου.
Πού είναι ο παλιός, τρομερός πολεμιστής Φάλσταφ;
Μιλώ, μόνο όταν πρέπει να ειπωθεί κάτι.
Έχω δει πολύ συχνά πολεμιστές
να βρίσκουν στον εαυτό τους δουλειά
που οδηγεί μόνο σε μάταιη δόξα και σφαγές.
Δεν είμαι τέτοιος.
Κι αυτός εδώ είναι ο πόλεμος που διάλεξες να κάνεις.
Θα σε ξεκοιλιάσω εδώ και τώρα με τα ίδια μου τα χέρια.
Ούτε εσύ είσαι τέτοιος.
Καλησπέρα, άρχοντά μου.
Κύριοι.
Λόρδε Ντόρσετ, φώναξε τον πιο γρήγορο καβαλάρη σου.
Μάλιστα.
Ντάρτμουθ!
Άρχοντες, τι να κάνω για εσάς;
Πες μου τι βρίσκεται πίσω από τον λόφο. Φύγε σφαίρα και γύρνα αμέσως.
Υπερέχουν αριθμητικά και είμαστε εκτός θέσης.
Έχουν την κλίση της πλαγιάς υπέρ τους.
Η ανάγκη μας για προέλαση μάς δίνει μειονέκτημα.
Όσο περιμένουμε, οι δυνάμεις τους θα αυξάνονται, μαζί με το μειονέκτημά μας.
Οι τοξότες σου, άρχοντα, είναι άριστοι.
Το τόξο των Γάλλων δεν συγκρίνεται με το αγγλικό τόξο.
Με αυτά τα μέσα μόνο, πρέπει να μειώσουμε τον αριθμό τους με την πρώτη επίθεση.
Η επίθεση του Γιορκ στο κέντρο πέφτει σε τέσσερις γραμμές ιπποτών.
Οι τοξότες μας ίσως τους ελαττώσουν στο μισό. Μα...
Μα όχι οκτώ γραμμές.
Εννιά. Δέκα. Περισσότερες.
Έχεις δίκαιο.
Όσο περιμένουμε, μεγαλώνει το μειονέκτημά μας.
Ίσως, όμως, και να έχει μεγαλώσει ανυπέρβλητα.
Πολλοί δυνατοί άνδρες ήδη αρρώστησαν και είναι αδύναμοι από την πείνα.
Τότε τι προτείνεις;
Προτείνω να εξετάσουμε την επιστροφή.
Ξέρω ότι δεν θα φέρει το επιθυμητό αποτέλεσμα,
αλλά ούτε και η σφαγή του στρατού μας θα το φέρει.
Επιφυλάσσομαι να μιλήσω εκ μέρους των άλλων εδώ,
αλλά σίγουρα μοιράζονται τους φόβους μου.
Ποιος συμφωνεί με τον Λόρδο Ντόρσετ;
Μπορείς να νικήσεις τη μάχη.
Όντως, σερ Τζον;
Ναι.
Και πώς ακριβώς, σερ Τζον;
Πολεμάμε χωρίς άλογα ή πανοπλία.
Θεέ και Κύριε, ας τον μαζέψει κάποιος!
Η προωθημένη τους άμυνα αποτελείται από γραμμή ιππικού.
Πολύ βαθιά.
Όλοι ιππότες.
Έφιπποι, με βαρύ οπλισμό.
Το έδαφος εδώ...
είναι λασπώδες.
Έχει μουσκέψει.
Όταν βρέξει απόψε, που θα βρέξει,
το έδαφος θα γίνει ένας λασπώδης βάλτος.
Με τα άλογα και τις πανοπλίες τους,
θα κολλήσουν, θα πέσουν
και θα χτυπιούνται σαν αναποδογυρισμένα σκαθάρια.
Το ίδιο κι εμείς.
Όχι αν πορευτούμε ελαφριά,
χωρίς άλογα και πανοπλίες.
Η ταχύτητα και η κινητικότητα θα είναι το πλεονέκτημά μας.
Και πώς είσαι σίγουρος, σερ Τζον, ότι θα βρέξει απόψε;
Με πονάει το δεξί γόνατο.
Πονάει, μόνο όταν πλησιάζει βροχή.
Σε παρακαλώ, άρχοντα, σταμάτα αυτές τις μπούρδες.
Θα πρέπει η πρώτη τους γραμμή να μας βρει στη λάσπη.
Πώς λες να το προκαλέσουμε;
Με μια δικιά μας επίθεση με πανοπλίες.
Μια ψεύτικη προέλαση.
Θα αντεπιτεθούν.
Κρατάμε το βάρος και τη δύναμή μας για μια σβέλτη επίθεση από τα πλάγια.
Δεν θα εξαπατηθούν τόσο εύκολα. Δεν θα απαντήσουν στην ψεύτικη επίθεση.
Θα απαντήσουν.
Κινούμαστε, και μας βρίσκουν στη μάχη.
Γνωρίζουν ότι υπερτερούν των στρατιωτών μας.
Θα θέλουν να μας τσακίσουν και θα έρθουν με όλη τους τη δύναμη,
όσο μικρή κι αν είναι η πρώτη μας επίθεση.
Τα μεγάλα μας τόξα θα σπέρνουν το χάος από πάνω.
Αυτό το χάος θα σε ευνοήσει.
Άρχοντά μου, σε εκλιπαρώ, μην ακούς αυτήν την τρέλα.
Τι εμπειρία έχει αυτός ο άνδρας;
Πολέμησε για τον Ριχάρδο πριν χρόνια.
Από τότε, το μόνο που κάνει
είναι να 'ναι καβάλα στ' άλογο με παρέα,
να κλέβει και να βασανίζει.
Δεν έκλεψα κανέναν που να μην το άξιζε.
Αν βρέξει απόψε,
θα πολεμήσουμε αύριο.
Αν κατέστρωσες αυτό το σχέδιο, πρόχειρα και με υποθέσεις,
απλώς για να μου αποδείξεις την αξία σου,
να μου το πεις τώρα.
Όλα τα σχέδια είναι υποθετικά.
Τα φανερώνω, μόνο όταν τα θεωρώ αληθινά.
Αυτό εδώ το νιώθω στο μεδούλι μου.
Στο μεδούλι στο γόνατο.
Είμαστε παραμονές της μάχης κι εγώ...
φοβάμαι να αναρωτηθώ, να ομολογήσω,
γιατί είμαστε εδώ.
Κοίτα να βρεις την απάντηση.
Οι άνδρες εδώ το αξίζουν.
Σου έδωσαν τη ζωή τους.
Δεν ξέρω ποιες δυνάμεις συνωμότησαν να σε φέρουν εδώ,
αλλά οι άνδρες σε χρειάζονται,
όπως τους χρειάζεσαι κι εσύ.
Τους αξίζει η σιγουριά σου.
Αν δεν μπορείς να τους το δώσεις,
τουλάχιστον πες τους ένα μεγαλοπρεπές ψέμα.
Αν και δεν το θεωρείς δυνατό,
είσαι φίλος μου.
Καληνύχτα, Χαλ.
Όνειρα γλυκά.
Ο άνεμος φυσά από τον βορρά.
Η Αγγλία στέλνει τη βροχή.
Γιατί φοράς πανοπλία; Θα πολεμήσουμε χωρίς αυτή.
Χρειαζόμαστε μια πρώτη γραμμή να τους τραβήξει.
Δεν θα είσαι εσύ.
Δικιά μου ιδέα ήταν.
Κάποιος πρέπει να ηγηθεί του πρώτου κύματος, να το πουλήσουμε καλά.
Οι άντρες μου έχουν πάρει θέση.
Δεν μπορώ, ενσυνείδητα,
να τους στείλω να πραγματοποιήσουν την μπούρδα μου
χωρίς να λερώνομαι στη λάσπη δίπλα τους.
Θα πολεμήσω μαζί σου.
Είναι ευγενές, μα ξέρεις ότι δεν γίνεται.
Γι' αυτό έχω φτιαχτεί.
Θα πεθάνω εδώ ή πάνω σε ένα μπουκάλι σε καπηλειό.
Αυτό ακούγεται καλύτερη ιστορία.
Έχεις ακόμα να κάνεις πολλά.
Θα συμμετέχεις στη μάχη.
Μα υποσχέσου μου να μη συμμετέχεις πολύ νωρίς.
Ό,τι κι αν δεις εκεί πέρα.
Πρέπει πρώτα να τους τραβήξουμε όλους.
Υποσχέσου, Χαλ.
Νίκησε, φίλε μου.
Ίσως τότε χαλαρώσεις, και πάμε για ποτό.
Πού είναι ο Δελφίνος;
Σε ευχαριστώ ταπεινά που με δέχθηκες, ευγενή άρχοντα.
Μίλα αγγλικά, παρακαλώ.
Μ' αρέσει να μιλώ αγγλικά.
Είναι απλά κι άσχημα.
Περίμενα μέρα νύχτα να παραδοθείς.
Θα με έβγαζες από μεγάλο κόπο,
αν ερχόσουν νωρίτερα.
Ξέρω ότι δεν μιλάς εκ μέρους του πατέρα σου.
Μιλώ εκ μέρους του.
Ξέρω ότι δεν μιλάς εκ μέρους του κι έρχομαι κατευθείαν σε σένα.
Δεν ήρθα να παραδοθώ.
Θα χυθεί πολύ χριστιανικό αίμα σήμερα στο πεδίο της μάχης.
Σου προτείνω το εξής:
θα μονομαχήσουμε οι δυο μας,
στη θέση του στρατού μας.
Αν χάσω, οι άντρες μου θα φύγουν από δω πάραυτα και για πάντα.
Θα έχεις το κεφάλι μου.
Αν κερδίσω,
θα πάρω το στέμμα του βασιλείου μετά τον θάνατο του πατέρα σου.
Τι λες;
Φοβάσαι, νεαρέ Ερρίκο;
Τι λες;
Φοβάσαι τη μάχη;
Δεν κρύβει καμιά ντροπή.
Σώσε τους άντρες σου.
Εσύ σώσε τους δικούς σου.
Ήρθες εδώ, σε μένα!
Παραδώσου!
Δεν μπορώ να το κάνω.
Εντάξει, μικρέ,
ας κάνουμε αυτό μέρος διάσημο.
Το χωριουδάκι του Αζενκούρ
θα σημαδευτεί για πάντα ως ο τόπος του εξευτελισμού σου.
Περιμένετε λόγο;
Ένα έχω να πω.
Θα είναι αυτό που θα έλεγα,
αν δεν βρισκόμασταν στη μάχη.
Είναι το ίδιο που θα σας έλεγα αν σας έβλεπα τυχαία στον δρόμο.
Ένα πράγμα ελπίζω μόνο...
να δω το βασίλειο ενωμένο κάτω από το αγγλικό στέμμα.
Όλοι οι άντρες γεννιούνται για να πεθάνουν.
Το κουβαλάμε πάνω μας.
Αν σήμερα έρθει η μέρα σας, ας είναι.
Η δικιά μου θα είναι αύριο.
Ή σήμερα η δική μου και η δική σας αύριο. Δεν έχει σημασία.
Αυτό που έχει σημασία είναι ότι ξέρετε στις καρδιές σας
ότι σήμερα είστε το βασίλειο ενωμένο.
Είστε η Αγγλία.
Ο καθένας από σας. Η Αγγλία είναι εσείς.
Και το κενό μεταξύ σας.
Μην πολεμήσετε για εσάς, μα για αυτό το κενό.
Γεμίστε το κενό.
Κάντε το ιστό και μάζα.
Κάντε το αδιαπέραστο! Κάντε το δικό σας!
Κάντε το Αγγλία!
Σπουδαίοι άντρες. Διοικητές, λόρδοι.
Σπουδαίοι άντρες!
Για τον Βασιλέα και τον Άγιο Γεώργιο!
Les imbéciles.
Τοξότες.
Τοξότες!
Τοξότες.
Τοξότες! Τώρα!
Τραβήξτε!
Αφήστε!
Στοπ!
Έτοιμοι!
Αφήστε!
Μαζί μου!
Έλα λοιπόν...
Βασιλιά της Αγγλίας.
Ζήτω ο Βασιλιάς.
Άρχοντά μου.
-Ο Θεός σώζοι τον Βασιλιά. -Ζήτω ο Βασιλιάς.
Ζήτω ο Βασιλιάς.
-Ζήτω ο Βασιλιάς. -Ο Θεός σώζοι τον Βασιλιά.
-Ζήτω ο Βασιλιάς. -Ζήτω ο Βασιλιάς Ερρίκος.
Άρχοντά μου, οι αιχμάλωτοι έχουν γίνει όχλος.
Φοβάμαι ότι δεν θα τους ελέγχουμε, αν ανασυνταχθεί ο στρατός τους.
Σκοτώστε τους όλους.
Μεγαλειότατε, ο Βασιλιάς Ερρίκος της Αγγλίας.
Μεγαλειότατε, καθίστε μαζί μου.
Παρακαλώ.
Μ' αρέσει να με βλέπει ο ήλιος, μα όχι πολύ.
Ο πολύς ήλιος είναι επικίνδυνος.
Η συζήτηση που πρόκειται να κάνουμε
έχει γίνει πολλές φορές στο παρελθόν
και θα γίνεται ξανά και ξανά για αιώνες,
μεταξύ ματαιόδοξων και λογικών ανδρών.
Ελπίζω εμείς οι δυο να είμαστε λογικοί.
Φυσικά, ήρθα ως εδώ για να σου προσφέρω την παράδοσή μου.
Ζητάς κάτι για αντάλλαγμα;
Όχι.
Σου έχω, όμως, μια πρόταση.
Να πάρεις το χέρι της κόρης μου, Αικατερίνης.
Να παντρευτείτε.
Είναι παράξενο
το πώς οι μεγάλες στιγμές στην ιστορία
βρίσκουν συχνά την προέλευσή τους
σε οικογενειακές λεπτομέρειες.
Με τρόπους που δεν τολμώ να σκαλίσω,
η σχέση μου με τον γιο μου
και η δικιά σου με τον πατέρα σου
είναι αυτές που μας έφεραν εδώ σήμερα.
Είμαστε ηγέτες εδαφών και λαών,
αλλά μας κινεί η οικογένειά μας.
Μας αναλώνει η οικογένεια.
Τα συλλυπητήριά μου
για τον θάνατο του φίλου σου, του σερ Τζον.
Ξέρω ότι σε πονά βαθιά.
Ευχαριστώ, Ουίλιαμ.
Με παρηγορεί η πίστη σου σε μένα.
Έχεις αποδείξει πως είσαι άξιος βασιλιάς.
Θα έλεγα ότι έχεις αποδείξει
πως είσαι από τους σπουδαιότερους βασιλείς της Αγγλίας.
Μεγαλειότατε...
το πλήθος μαζεύτηκε.
Έτσι άκουσα.
Κάθισε, Μεγαλειότατε.
Είσαι όμορφη.
Merci.
Δεν θα μιλήσω άλλο γαλλικά.
Πρέπει να μιλήσουμε αγγλικά.
Δεν μιλάω αγγλικά.
Θα μάθεις.
Στο μεταξύ, αναρωτιέμαι πώς θα προσχωρήσει η ένωσή μας.
Αναρωτιέμαι για πολλά σπουδαία πράγματα.
Φυσικά και θα σε ανησυχεί ότι παντρεύεσαι
κάποια που ξέρεις τόσο λίγο.
Δεν θα σου υποταχθώ.
Πρέπει να κερδίσεις τον σεβασμό μου.
Το καταλαβαίνω.
-Όντως; -Ναι.
Έχεις την αίσθηση του κατορθώματος;
Ως προς τι;
Ως προς οτιδήποτε.
Έχω κατορθώσει αυτό που δεν μπόρεσε ο πατέρας μου.
Ένωσα το βασίλειο σε έναν κοινό σκοπό.
Κατάφερες μια προσωρινή ανάπαυλα.
Η ενότητα που σφυρηλατείται με λάθος πρόσχημα δεν θα υπερισχύσει ποτέ.
Πώς σφυρηλατήθηκαν λάθος οι προσπάθειές μου;
Γιατί έφερες τον πόλεμο στη Γαλλία;
Ο πατέρας σου τον λαχταρούσε.
Πώς τον λαχταρούσε;
Έστειλε δολοφόνο.
Δεν υπήρχε δολοφόνος.
Ούτε συνωμοσία για δολοφονία σου.
Πώς το ξέρεις;
Γιατί ήμουν με τον πατέρα μου, όταν έμαθε για την κατηγορία σου.
Τον ξέρω αρκετά καλά για να ξέρω πότε αντιδρά αληθινά.
Και πώς αντέδρασε;
Γέλασε.
Γέλασε πολύ.
Ο πατέρας σου είναι τρελός.
Τρελός, μα αληθινός.
Η τρέλα του τον κάνει αληθινό. Λέει μόνο ό,τι πιστεύει.
Γι' αυτό τον αγαπούν.
Τότε ο αδερφός σου έστειλε τον δολοφόνο.
Ο αδερφός μου;
Ήταν πολύ ηλίθιος να σκαρώσει κάτι τέτοιο.
Ποιος ήταν ο πραγματικός λόγος;
Δεν ξέρεις για την μπάλα που έστειλε;
Την μπάλα που έστειλε σε μένα.
Μπάλα;
Σου έστειλε μια μπάλα;
Γιατί αμφισβητείς την πρόθεσή μου;
Η βασιλεία του πατέρα σου είναι παράνομη. Δεν έχει δικαίωμα στον θρόνο.
Κάθε μοναρχία είναι παράνομη.
Κι εσύ είσαι γιος σφετεριστή.
Φαίνεται ότι δεν έχεις εξήγηση για ό,τι έκανες.
Έχυσες το αίμα τόσων χριστιανών κι όμως...
βλέπω μπροστά μου έναν νέο, ματαιόδοξο και ανόητο άνδρα
που θυμώνει τόσο εύκολα.
Που παρασύρεται τόσο εύκολα.
Πρέπει να φύγω.
Απαλά.
Πρέπει να ξεφαντώσουμε σήμερα, φίλε μου.
Έχει μαζευτεί κόσμος να γιορτάσει τη νίκη μας.
Φαντάζομαι αυτές είναι οι σπάνιες στιγμές για τις οποίες αληθινά ζει ένας βασιλιάς.
Μέσα στις έγνοιες μου, ξέχασα να σε ρωτήσω για την οικογένειά σου.
Οι έγνοιες σου είναι ασήμαντες.
Έχεις δυο γιους.
Ναι.
Και...
η γυναίκα σου ασχολείται με τη γη σου, εν τη απουσία σου.
Ναι.
Έχεις πρόβατα.
Σ' αρέσει το μαλλί.
Όπως κι ο πατέρας μου πριν από μένα.
Πόσα κεφάλια;
Τουλάχιστον 4.000. Κυρίως ράτσας Ντόρσετ.
Και πόση γη έχεις;
Ειλικρινά... δεν είμαι σίγουρος.
Πολλά εκατοντάδες όμορφα στρέμματα.
Ποια εδάφη στη Γαλλία προσάρτησες;
Σταμάτα.
Τώρα που η Γαλλία είναι δικιά μας, πόση γη της κατέχεις;
Αυτό δεν έχει καθοριστεί ακόμα.
Η κατάκτησή σου είναι πολύ πρόσφατη.
-Γιατί το ρωτάς... -Μείνε εκεί.
Μείνε εκεί.
Πώς έφτασε σε σένα ο δολοφόνος;
Δεν θυμάμαι.
Να θυμηθείς.
Έχουν γίνει τόσα στο διάστημα που μεσολάβησε.
Ένα γεγονός τόσο κρίσιμο όσο αυτό μπορεί να διαπεράσει το πέπλο του χρόνου.
Όχι;
Φυσικά.
Να θυμηθώ.
Ήταν στον δρόμο;
Σε βρήκε στον δρόμο;
Ναι, στον δρόμο.
Με πλησίασε κάπως ασυνήθιστα.
Άρχοντά μου, πες μου γιατί ανησυχείς.
Μείνε εκεί.
Ήξερε το όνομά σου;
Δεν το νομίζω.
Τότε πώς ήξερε ποιος είσαι, για να σε πλησιάσει;
Το θυμήθηκα.
Παραδόθηκε στη φρουρά του παλατιού.
Με ενημέρωσαν και με πήγαν να τον δω.
Άρα δεν σε βρήκε στον δρόμο.
Όχι, δεν ήταν στον δρόμο. Συγγνώμη.
Με πήγαν στο κελί του.
Προέκυψε πρόβλημα...
Χαλ;
Ναι. Προέκυψε πρόβλημα.
Και κουνιέται μπροστά μου σε αυτό το χαζό καρεκλάκι,
-στο ύψος μου. -Φοβάμαι ότι δεν καταλαβαίνω.
-Κόψε το παραμύθι, σε παρακαλώ. -Ειλικρινά, δεν καταλαβαίνω.
Κόψε το γαμημένο παραμύθι!
Σου έδωσα ό,τι ήθελες, μικρέ!
Έτσι δεν είναι;
Ειρήνη δεν ήθελες;
Έτσι σφυρηλατείται η ειρήνη.
Σφυρηλατείται στη νίκη.
Άκου.
Είναι ο ήχος της ειρήνης.
Είναι ο ήχος της δικιάς σου ειρήνης.
Είναι ο ήχος του μεγαλείου σου.
Δεν σου ζητώ τίποτα...
παρά μόνο να μου μιλάς πάντα ξεκάθαρα και αληθινά.
Πάντα.
Μου το υπόσχεσαι μόνο αυτό;
Ναι.
Βασιλιάς Ερρίκος!